CELEX: 22012D0234
Language: lv
Date: 2012-12-31 00:00:00
Title: EEZ Apvienotās komitejas Lēmums Nr. 234/2012 ( 2012. gada 31. decembris ), ar ko groza EEZ līguma XX pielikumu (Vide)

21.3.2013   
            
            
               LV
            
            
               Eiropas Savienības Oficiālais Vēstnesis
            
            
               L 81/36
            
         EEZ APVIENOTĀS KOMITEJAS LĒMUMS
   Nr. 234/2012
   (2012. gada 31. decembris),
   ar ko groza EEZ līguma XX pielikumu (Vide)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
   tā kā:
   
               (1)
            
            
               EEZ līgumā jāiekļauj Komisijas 2012. gada 21. jūnija Regula (ES) Nr. 600/2012 par siltumnīcefekta gāzu ziņojumu un tonnkilometru ziņojumu verifikāciju un par verificētāju akreditāciju saskaņā ar Eiropas Parlamenta un Padomes Direktīvu 2003/87/EK (1).
            
         
               (2)
            
            
               Tādēļ būtu attiecīgi jāgroza EEZ līguma XX pielikums,
            
         IR PIEŅĒMUSI ŠO LĒMUMU.
   1. pants
   EEZ līguma XX pielikumā pēc 21.ape punkta (Komisijas Regula (ES) Nr. 606/2010) iekļauj šādu punktu:
   
      
                  “21.apf
               
               
                  
                     32012 R 0600: Komisijas 2012. gada 21. jūnija Regula (ES) Nr. 600/2012 par siltumnīcefekta gāzu ziņojumu un tonnkilometru ziņojumu verifikāciju un par verificētāju akreditāciju saskaņā ar Eiropas Parlamenta un Padomes Direktīvu 2003/87/EK (OV L 181, 12.7.2012., 1. lpp.).”
               
            
   2. pants
   Regulas (ES) Nr. 600/2012 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2013. gada 1. janvārī, ja EEZ Apvienotajai komitejai ir iesniegti visi paziņojumi saskaņā ar EEZ līguma 103. panta 1. punktu (2).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2012. gada 31. decembrī
      
         
            EEZ Apvienotās komitejas vārdā –
         
            priekšsēdētājs
         
         Atle LEIKVOLL
      
   
   
      (1)  OV L 181, 12.7.2012., 1. lpp.
   
      (2)  Konstitucionālās prasības nav norādītas.